OpenLLM-France/wikimedia huggingface dataset:
# Taishō Aroa

* Japoniako historia
* Jōmon Aroa (K. a. X. mendea-K. a. 300)
* Yayoi Aroa (K. a. 300-K. o. 250)
* Kofun Aroa (250-538)
* Asuka Aroa (538-710)
* Nara Aroa (710-794)
* Heian Aroa (794-1185)
* Kamakura Aroa (1185-1333)
* Kenmu Berrezartzea
* Muromachi Aroa (1336-1573)
* Nanboku-chō
* Sengoku (1478-1605)
* Azuchi–Momoyama Aroa (1568–1603)
* Nanban
* Edo Aroa (1603-1868)
* Bakumatsu
* Meiji Aroa (1868-1912)
* Meiji Berrezartzea
* Taishō Aroa (1912-1926)
* Shōwa Aroa (1926-1989)
* Heisei Aroa (1989-2019)
* Reiwa Aroa (2019-egun)
Taishō Aroa (japonieraz: 大正時代, Taishō jidai) Japoniako historiaren aroa da, 1912ko uztailaren 30etik 1926ko abenduaren 25 arte, hau da, Taishō enperadorearen agintaldia, hedatzen dena.
Enperadore berriaren osasuna hauskorra zen, eta horrek herrialdeko botere politikoan aldaketa bat eragin zuen, talde oligarkiko zaharretik (genrō) Japoniako Dieta eta alderdi demokratikoetarantz. Hori dela eta, lan-gatazken eta gizarte-desberdintasunaren ondorioz, mugimendu liberalak garatu ziren, eta horrek auzo marjinalak, langileen nahiz nekazarien sindikatuak eta istiluen aurkako indarrak sortzeko bidea eman zuen, mugimendu horien jarduerak geldiarazteko. Beraz, aroa Japonian «Taishō demokrazia» bezala ezagutzen den mugimendu liberaleko aldi bat bezala hartzen da, bere aurretik egon zen Meiji kaotikotik eta ondorengo Shōwa garaiko militarismotik normalean bereizia.

## Erreferentziak

* ↑ Sakaiya, Taichi. (1995). ¿Qué es Japón? Contradicciones y transformaciones. Andrés Bello, 324 or. ISBN 9-56131-347-2..

## Kanpo estekak

* Datuak: Q329174
* Multimedia: Taishō era / Q329174
# Taishō enperadorea

Taishō enperadorea (japonieraz: 大正天皇, Taishō-tennō, 1879ko abuztuaren 31 – 1926ko abenduaren 25a) edo Yoshihito (japonieraz: 嘉仁) Japoniako enperadorea izan zen 1912tik 1926ra. Japoniako 123. enperadorea izan zen.

## Bizitza

1879ko abuztuaren 31an jaio zen Tokio erdigunean dagoen Minato auzoko Akasaka jauregian. Hiru aste eskas zituela garuneko meningitisa izan zuen, diotenez beruz pozoiketa izan omen zuen, eta ordutik osasunez ahul ibili izan zen beti.
1900an Kujō Sadakorekin ezkondu zen, geroztik Teimei enperatriza izenaz ezagutu zena, eta lau seme izan zituzten, Hirohito, Yasuhito, Nobuhito eta Takahito. Errusia eta Japoniaren arteko tentsioa handitzen zihoan eta 1903an Japoniako Armada Inperialeko koronel eta Itsas-Armadako kapitain izendatu zuten. 1907an Korean ere izan zen bisitan.
1912an Meiji enperadorea hil zen eta bera bihurtu zen enperadore berri. Ez zen ordea publikoan azaldu zale, hainbat problema neurologiko izan baitzituen garai hartan. 1913an esate baterako beirazko zilindro baten barnean eman zuen Japoniako Dietaren hasierako hitzaldia. Artikulazio eta karisma gabeziak eta horrek eragindako eszentrikotasunak Lèse-majesté (enperadore iraindua) izatera eraman zuten. Egoera askartu ahala herrialdeko arazo politikoak baztertuz joan zen eta ministro inperialek beren gustuko erabakiak hartu zituzten. 1919an gai ofizialak alde batera utzi eta 1921ean Hirohito seme zaharrena Printze agintari bihurtu zen.
1923ko Kantōko lurrikara handiak ez zuen harrapatu, astebete lehenago Nikkōra joana baitzen. Uso mezularien bidez informatu zen enperadorea.
1926ko abenduaren hasieran pneumoniak jo zuen eta abenduaren 25an bihotzekoak emanda hil zen.
* Datuak: Q157052
* Multimedia: Taishō Emperor / Q157052
# Taishi Tsunada

Taishi Tsunada (japonieraz: 綱田 大志, 1984ko apirilaren 5a - ) Japoniako futbolaria da.
Hainbat futbol taldetan jokatu du, esaterako Kamatamare Sanuki.

## Kanpo estekak

* (Japonieraz) J.League Data Site
* Datuak: Q11607152
# Tapetum lucidum

Tapetum lucidum (Latinezko 'tapiz argia'; pl. tapeta lucida) animalia ornodun eta ornogabe batzuetan begiaren barnean aurkitzen den ehuna da. Egitura honek funtzio katropikoa betetzen du, argia islatuz fotoerrezeptoreek argi gehiago xurgatu dezaten.

## Erreferentziak

* ↑ Schwab, Ivan R; Yuen, Carlton K; Buyukmihci, Nedim C; Blankenship, Thomas N; Fitzgerald, Paul G. (2002). «Evolution of the tapetum.» Transactions of the American Ophthalmological Society 100: 187–200. ISSN 0065-9533. PMID 12545693. PMC 1358962. (Noiz kontsultatua: 2022-09-27).

## Kanpo estekak

* Datuak: Q1045562
* Multimedia: Eyeshine / Q1045562
# Tapfheim

Tapfheim Alemaniako udalerria da. Bavariako estatuan dago, [[Donau-Ries (barrutia)|Donau-Ries]] barrutian. 2014an 3.884 biztanle zituen 44,44 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503123
* Multimedia: Tapfheim / Q503123
# Talkau

Talkau Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 514 biztanle zituen 4,88 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q632483
* Multimedia: Talkau / Q632483
# Talkeetna (Alaska)

Talkeetna Ameriketako Estatu Batuetako erroldak esleitutako leku bat da. Matanuska-Susitna Boroughn kokatuta dago, Alaska estatuan. 1.055 biztanle ditu, 77,137677 kilometro koadroko azaleran banatuta.

## Ikus, gainera

* Matanuska-Susitna Borough

## Kanpo estekak

* Datuak: Q668224
* Multimedia: Talkeetna, Alaska / Q668224
# Talke

Talke, Ingalaterrako erdialdean dagoen udalerri bat da, Staffordshire konderrian.
2021ean 3.439 biztanle zituen.
* Datuak: Q2390444
* Multimedia: Talke / Q2390444
# Talking Stick Resort Arena

Talking Stick Resort Arena, iraganean America West Arena (1992-2006) eta US Airways Center (2006-2015) izenez ere ezaguna, AEBtako Arizona estatuko Phoenix hirian dagoen kirol pabilioi bat da. 1992an inauguratua izan zen eta Phoenix Suns, Arizona Rattlers eta Phoenix Mercury taldeen jokalekua da.

## Iruditegia

* Kanpoaldea.
* Kanpoaldea gauez.
* Barnealdea.
* Aireko ikuspegia.

## Kanpo estekak

* Talking Stick Resort Arena kirol pabiloiko webgunea (Ingelesez)
* Datuak: Q1538690
* Multimedia: Footprint Center / Q1538690
ieaNational Basketball Association :
Ekialdeko KonferentziaMendebaldeko Konferentzia
ieaAtlantikoaBoston CelticsBrooklyn NetsNew York KnicksPhiladelphia 76ersToronto Raptors
ieaErdialdeaChicago BullsCleveland CavaliersDetroit PistonsIndiana PacersMilwaukee Bucks
ieaHego-ekialdeaAtlanta HawksCharlotte HornetsMiami HeatOrlando MagicWashington Wizards
ieaIpar-mendebaldeaDenver NuggetsMinnesota TimberwolvesOklahoma City ThunderPortland Trail BlazersUtah Jazz
ieaPazifikoaGolden State WarriorsLos Angeles ClippersLos Angeles LakersPhoenix SunsSacramento Kings
ieaHego-mendebaldeaDallas MavericksHouston RocketsMemphis GrizzliesNew Orleans PelicansSan Antonio Spurs :
Urteroko ekitaldiak
Draft • NBAko All-Star Asteburua (All-Star Partidua • NBAko Birrintze Lehiaketa • NBAko Hirukoen Lehiaketa • Trebezien Lehiaketa • MVP) :
Bestelakoak
ABA
BAA
WNBA
Basketball Hall of Fame :
# Talka inelastiko

Talka inelastikoa, edo erabilera urriagoa duen talka ez-elastikoa, talka mota bat da, zeinetan energia zinetikoa ez den kontserbatzen.
Talka inelastikoetan bi gorputzak itsatsirik geratzen dira edo masa transferentzia bat gertatzen da. Leherketak talka inelastiko mota bat dira.

## Erreferentziak

* ↑ «ZT Hiztegi Berria» zthiztegia.elhuyar.eus (Noiz kontsultatua: 2022-01-17).
* ↑ https://mzt.eus/aurreko/MZT_2012_Arrasate.pdf%5B%5D

## Ikus, gainera

* Talka elastiko

## Kanpo estekak

* Datuak: Q2074917
* Multimedia: Inelastic collision / Q2074917
# Talking Rock (Georgia)

Talking Rock Georgiako estatuko herri bat da. Rabun County konderrian kokatua dago. 2010ean 64 biztanle zituen, 3,85 kilometro koadrotan banatuta.

## Ikus, gainera

* Rabun County konderria

## Kanpo estekak

* Datuak: Q2585697
* Multimedia: Talking Rock, Georgia / Q2585697
# Talken teoria

Talken teoria Max Trautzek 1916an eta William Lewisek 1918an proposaturiko teoria bat da, erreakzio kimikoak nola gertatzen diren eta erreakzio abiadurak erreakzio ezberdinetarako zergatik ezberdintzen diren azaltzen duena. Erreakzio kimiko guztietan, substantzia batzuk eraldatu eta beste batzuk sortzen dira. Erreakzioa izan duten substantziei erreaktiboak deritze eta lortutakoei, produktuak.
Talka teoriaren arabera, erreaktiboen molekulak elkarren aurka talka egin eta haiek hausten direnean gertatzen dira erreakzio kimikoak. Talka horretan askatutako atomoak beste modu batera antolatzen dira, eta horren ondorioz, beste molekula batzuk eratzen dira.
Talka teoriaren arabera, bi substantziaren artean erreakzio kimiko bat gertatzeko, beharrezkoa da talka eraginkor bat gertatzea haien oinarrizko partikulen artean. Talka guztiek ez dituztelako molekulak hausten. Talka eraginkorra izateko bi baldintza hauek bete behar dituzte:
* Energia zinetiko nahiko izatea loturen berrantolaketa eta substantzia berri baten eraketa gerta dadin. Energia zinetikoa bibrazio-energia bilakatzen da, loturen apurketa eragiten duena. Energia minimo hori ez badute, partikulek, erreakzionatu beharrean, errebotatu egiten dute. Talka eraginkorra izateko eta loturak hausteko behar den energiari aktibazio-energia, Ea, esaten zaio.
* Talka egitean, orientazio egokia izatea. Adibidez nitrogeno dioxidoaren eta karbono monoxidoaren arteko erreakzio soilik gertatzen da NO2-aren oxigenoak CO-aren karbonoarekin talka egiten badu.
Partikulen abiadura garrantzi handikoa da, erreakziorik gertatu den ala ez jakiteko. Abiadura handia bada, izan ere, energia zinetikoa ere handia izango da, eta beraz, partikulen arteko talkak eraginkorragoak izango dira.
Erreakzioen abiadurak adierazten du erreaktiboak zer azkartasunez bilakatzen diren produktu.
Eragina duen faktoreen artean azpimarragarrienak dira:
* Zenbat eta handiagoa izan erreakzioaren tenperatura, orduan eta handiagoa da erreakzioaren abiadura.
* Zenbat eta handiagoa izan erreaktiboen kontzentrazio-maila , orduan eta handiagoa da erreakzioaren abiadura.
* Ukipen azalera zenbat eta handiagoa izan abiadura handiagoa da.
* Katalizatzaile bat molekula erreakzionatzaileen arteko talkan inplikatuta dagoenean, energia gutxiago behar da aldaketa kimikoa gertatzeko, eta, beraz, talka gehiagok dute erreakzioa gertatzeko adinako energia. Erreakzio-abiadura ere handitu egiten da, beraz.

## Kanpo estekak

* Datuak: Q907823
# Talking Heads

Talking Heads (euskaraz Buru Mintzalariak) AEBetako rock musika talde bat da, punk eta funk musikaren eragina ere badu.
1975ean New York hirian sortu zen. Bere taldekideak honakoak dira: David Byrne (ahotsa eta gitarra), Chris Frantz (bateria), Tina Weymouth (baxua) eta Jerry Harrison (teklatua eta gitarra). Nagusiki 1975-1991 artean jardun zuten, 1996 eta 2002 elkarrekin joz.
Beren abesti ezagunenak "Psycho Killer", "Life During Wartime" eta "Once in a Lifetime" dira.

## Diskografia

* Talking Heads: 77 (1977)
* More Songs About Buildings and Food (1978)
* Fear of Music (1979)
* Remain in Light (1980)
* Speaking in Tongues (1983)
* Little Creatures (1985)
* True Stories (1986)
* Naked (1988)

## Kanpo estekak

* Webgune ofiziala (Ingelesez)
* Facebook orrialde ofiziala (Ingelesez)
* Datuak: Q205001
* Multimedia: Talking Heads / Q205001
# Sumitomo Mitsui Banking Corporation

Sumitomo Mitsui Banking Corporation Group (japonieraz: SMBC Group; 株式会社三井住友銀行, Kabushikigaisha mitsui sumitomo ginkō) Japoniako bigarren bankurik handiena da. Sumitomo eta Mitsui keiretsuetatik gertukoa, banku komertzial, banku korporatibo eta inbertsio banka moduan aritzen da.
SMBC munduko hamabigarren bankua eta japoniar "megabanku"etako (MUFG eta Mizuhorekin batera) bat da.

## Kanpo estekak

* Datuak: Q2660418
* Multimedia: Sumitomo Mitsui Banking Corporation / Q2660418
# Sumiton (Alabama)

Sumiton Alabamako hiri bat da. Walker konderrian kokatua dago. 2010ean 2.520 biztanle zituen, 186,4 kilometro koadrotan banatuta.

## Ikus, gainera

* Walker konderria

## Kanpo estekak

* Datuak: Q79251
* Multimedia: Sumiton, Alabama / Q79251
# Summer Lovers

Summer Lovers 1982an Randal Kleiserrek idatzi eta zuzendutako film bat da. Greziako Delos, Mikonos, Kreta eta Oia uharteetan filmatu zen, azken hau Santorini uhartedian dagoena. Randal Kleiserrek, honen filmeetan protagonistak beti gazteak izaten direlarik (Grease, The Blue Lagoon) txarteldegian arrakasta lortu ez zuen eta orokorrean kritika kaxkarrak jaso zituen film hau zuzendu zuen.

## Istorioa

Istorioa estatubatuar bikote bati buruzkoa da, Cathy eta Michael izenekoak, Greziako Santorini uhartedira iristen dena, Egeo itsasoan, udako oporretan. Hilabetez oporretan geratzeko asmoa dute, hemen Michaelek frantziar arkeologo bat ezagutzen du, Lina izenekoa (Valérie Quennessen), Cathy honen laguna izango delarik bere infidelitatea aitortu ondoren. Cathyk bere senargaiaren infidelitatearen berri izaten du eta haserretu egiten da. Handik joatearekin mehatxatzen du, baina azkenean Lina onartzen dute, norekin maitasun hiruki bat osatzen duten, bi estatubatuarrek hausterik nahi ez dutena, Lina gabeko bizitza pentsaezina iruditzen baitzaie.

## Aktoreak

* Peter Gallagher
* Daryl Hannah
* Valérie Quennessen
* Barbara Rush
* Carole Cook
* Hans van Tongeren
* Lydia Lenossi
* Vladimiros Kiriakidis
* Carlos Rodríguez Ramos
* Rika Dialina
* Andreas Filippides
* Peter Pye
* Janis Benjamin
* Brigitte Perbandt
* Henri Behar

## Soinu banda

Film honetako soinu bandak Tina Turner edo Elton Johnen kantu ezagunak ditu beste batzuen artean, baita The Pointer Sisters taldearen I'm so excited ere. Hona hemen film honetako soinu bandako kantu zerrenda:
| Izenburua | Kantaria |
| Summer Lovers | Michael Sembello |
| Just can't get enough | Depeche Mode |
| If love takes you away | Stephen Bishop |
| Johnny and Mary | Tina Turner |
| Sea cave | Basil Poledouris |
| Do what ya wanna do | Nona Hendryx |
| Play to win | Heaven 17 |
| Take me down to the ocean | Elton John |
| Crazy in the night | Tina Turner |
| Hard to say I'm sorry | Chicago |
| Search for Lina | Basil Poledouris |
| I'm so excited | The Pointer Sisters |

## Kanpo estekak

* (Ingelesez)Summer Lovers filmaren webgune ofiziala
* Datuak: Q2302544
# Sumit (belar-hockey jokalaria)

Sumit, (Sonipat, Haryana, India, 1991ko abuztuaren 26a), belar-hockeyan lehiatzen den kirolari indiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen belar-hockeyan Indiako taldearekin, Belgikaren eta Australiaren atzetik.
Taldea, honako hauek osatzen zuten: Surender Kumar, Varun Kumar, Birendra Lakra, Vivek Prasad, Dilpreet Singh, Gurjant Singh, Harmanpreet Singh, Hardik Singh, Mandeep Singh, Manpreet Singh, Rupinder Pal Singh, Shamsher Singh, Simranjeet Singh, Nilakanta Sharma, P. R. Sreejesh, Sumit, Lalit Upadhyay eta Amit Rohidas-ek.
2024ko Udako Olinpiar Jokoetan brontzezko domina lortu zuen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio | 03 ! | Gizonezkoa. |
| 2024 | Paris | 03 ! | Gizonezkoa |
| Asiako Jokoak ||||
| Urtea | Lekua | Domina | Proba |
| 2022 | Hangzhou | 01 ! | Gizonezkoa |

## Erreferentziak

* ↑ «Sumit» olympedia.org (Ingelesez)
* ↑ «Sumit» FIH (Ingelesez)

## Kanpo estekak

* Datuak: Q44741997
# Summa (argipena)

Summa hitzak adiera zenbait ditu:
* 1928 Summa, asteroidea;
* SUMMA Aldapeta, Donostiako ikastetxe pribatu katolikoa;
* summa, Erdi Aroko forma literarioa, doktrina batetik gai bat era askean tratzen duena eta gai hori osotasunez tratatzen duena era laburrean.
# Summer Glau

Summer Lyn Glau (San Antonio, Texas, 1981eko uztailaren 24a - ) aktore eta dantzari estatubatuarra da.

## Kanpo loturak

* (Ingelesez) Summer Glau (IMDb)
* Datuak: Q236854
* Multimedia: Summer Glau / Q236854
# Summer Crossing

Summer Crossing Truman Capoteren lehen eleberria da, hemeretzi urte zituenean idatzitakoa, The New Yorker aldizkarian lanean hasi zen sasoikoa. 2005era arte ez zen argitara eman, eta bizi bitartean idazleak liburua idatzitakoan, emaitzarekin gustura ez, suntsitu zuela esana zuen behin baino gehiagotan. Itxura baten, 1940ko hamarkadan Capoteren pisua jagoten zuen pertsona lanaren eskuizkribuaz jabe egin eta gorde zuen; horren berri 2004an jakin zen.
Testuak gerora Breakfast at Tiffany's eleberriko andrazko pertsonaiaren, Holly Golightlyren antzeko prototipoa agertzen du. Grady eta Clyderen arteko hartu-emana du kontakizun Capoteren lan honek, familia aberats bateko alaba eta kotxeak zaintzen dituen beharginaren arteko maitasun istorioa.

## Kanpo estekak

* Datuak: Q2544926
# Sumisioa

Sumisioa (frantsesez: Soumission) Michel Houellebecqek 2015ean Flammarion argitaletxearen eskutik plazaratutako eleberri polemiko eta distopikoa da. "Politika fikziozko eleberri bat da, une poetikoak, komikoak eta melodramatikoak biltzen dituen fabula politiko eta morala. Houellebecq-ek gogoeta egiten du mende hasierako gizaki guztiok geure bizitzan sumatzen ari garen eraldaketa sakonaren inguruan".

## Argumentua

Oharra: Atal honek istorio osoa edo amaiera argitzen du.
François, Paris III Unibertsitateko literatura katedradunak, Huysmans idazle dekadentean espezializatua, bere maitasun bizitzaren amaiera iritsi dela uste du. Hainbat urte igaro dira unibertsitateko bere azken paper garrantzitsua sortu zuenetik. Bere neska-lagunak Israelera emigratzea erabaki du eta bere gurasoak hil egin dira. Egoera hauek guztiek bere buruaz beste egiten amaituko duen beldurra eragiten diote.
Baina 2022an Frantziak, Mohammed Ben Abbes, fikziozko Anaia Musulmanen alderdiko politikari karismatikoak Frantziako presidentetzarako hauteskundeak irabazi eta nazioaren kudeaketa bereganatzen du. Behin karguan, hainbat aldaketa egin zituen: Frantziako nazioaren bakegintzan lan egin zuen, Frantziako unibertsitate nagusia pribatizatu, unibertsitate islamiar bihurtuz, lege batzuk aldatu zituen, gizon eta emakumeen arteko berdintasunerako eskubidea indargabetu zuen poligamia ahalbidetuz. Europar Batasuna "Erromatar Inperio" islamiar berri bat egiteko asmoa du, Frantzia ardatz nagusia izanik.
Gizarte berri honetan, François Robert Rediger-en laguntzaz Islamera bihurtzen da, eta horrek bere bizitzan bigarren aukera bat eskainiko dio: oso ondo ordainduta, ospe handiko lan bat plazaratuko du eta hainbat emakumez gozatzeko aukera izango du.
Nobelak fikzioa eta errealitatea nahasten ditu. Hainbat politikari pertsonaia gisa agertzen dira, besteak beste, François Hollande, Marine Le Pen, François Bayrou eta Jean-François Copé barne.

## Harrera

Liburua plazaratu ondoren, arrakasta itzela ezagutu zuen. Adibidez, Amazon.com atarian Frantziako lehen salduena bihurtu zen. Halaber, polemika handia eragin zuen bai Frantzian baita ere Europa osoan. Irakurle eta kritikari batzuen ustez, bereziki eskuinekoen ustez, liburuak azaltzen duen egoera, egun hurbil batean errealitate izan daiteke.

## Euskarazko bertsioa

2015ean berean Gerardo Markuletak Mettok argitaletxearen eskutik, euskarazko bertsioa zabaldu zuen. (ISBN 10: 8494073397 ISBN 13: 9788494073397, 286 or.)

## Erreferentziak

* ↑ https://www.txalaparta.eus/es/libros/sumisioa
* ↑ https://www.lci.fr/politique/bayrou-stupide-et-cope-moche-quand-houellebecq-dezingue-les-politiques-1519315.html
* ↑ https://www.noticiasdegipuzkoa.eus/cultura/2015/11/20/sumisioa-version-euskera-francia-islamista/411295.html

## Kanpo estekak

* Hedoi Etxarteren komentarioa Argia aldizkarian, 2015/11/20.
* Datuak: Q18643289
# Sumiswald

Sumiswald Suitzako udalerria da. Berna kantonamenduan dago, Emmental barruti administratiboa barrutian. 2014an 5,046 biztanle zituen 59,4 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68167
* Multimedia: Sumiswald / Q68167
# Summer City

Summer City, baita Coast if Terror ere deitua (euskaraz Udako Hiria edota Izuaren Kostaldea) 1977ko Christopher Fraser australiar zinema zuzendariak zuzendutako drama thriller film bat da. Orduan guztiz ezezaguna zen 21 urteko mutila eta gaur aski ospetsua den Mel Gibson aktore eta zuzendariak antzeztutako lehenbiziko filma izan zen.
Filmak arrakasta bereganatu eta Breaking Loose (1988) izeneko jarraipena izan zuen.

## Argumentua

Oharra: Atal honek istorio osoa edo amaiera argitzen du.
1960ko hamarkadaren lehen erdia, Australia. Sandy (John Jarratt), Boo (Steve Bisley), Scollop (Mel Gibson) eta Robbie (Phil Avalon) asteburu pasa surfa egitera Sydney hiriko iparraldeko hondartzetara joan diren gazte batzuk dira. Gazteetako batek bertako neska batekin sexu harremana izateagatik, haren aitarekin liskarra izan eta giroa txartuz joango da.

## Aktoreak

* Mel Gibson: Scollop
* John Jarratt: Sandy
* Phil Avalon: Robbie
* Steve Bisley: Boo
* James Elliott: Carolinen aita
* Debbie Forman: Caroline
* Abigail: Tabernako emakumea
* Ward "Pally" Austin: Bere burua antzeztuz
* Judith Woodroffe: Zerbitzaria
* Carl Rorke: Giuseppe
* Ross Bailey: Nail
* Hank Tick: Leizeko gizona
* Bruce Cole: Autoko gizona
* Vicki Hekimian: Donna
* Karen Williams: Gloria
* Gary Tidd: Esne tabernako rockerra
* Len Purdie: Esne tabernako rockerra

## Kanpo estekak

* IMDBko fitxa irakurgai (Ingelesez)
* Datuak: Q1753929
# Tarimoro (udalerria)

Tarimoro Mexikoko udalerri bat da. Guanajuato estatuan kokatua dago. 2010ean 35.571 biztanle zituen 333,99 km²ko azaleran. Herriburua [[Tarimoro (Tarimoro)|Tarimoro]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q4451992
* Multimedia: Tarimoro Municipality / Q4451992
# Tarija (departamendua)

Tarija :
| Herrialdea | Bolivia |
| Hiriburua Koordenatuak | Tarija 21°32′S 64°44′W﻿ / ﻿21.533°S 64.733°W﻿ / -21.533; -64.733 |
| Probintziak | 6 |
| Eremua | 37.623 km² |
| Biztanleria | 391.226 (2005) |
| Dentsitatea | 10,4 bizt / km² |
| Hizkuntzak | gaztelania |
| BPG biztanleko | - USD |
| Diputatuak | 9 eserleku |
| Senatariak | 3 eserleku |
| ISO 3166-2 | BO-T |
| www.tarija.gov.bo/ ||
Tarija Boliviako hegoaldean dagoen departamendua da. Hiriburua Tarija du (135.000 biztanle inguru).
Mugakideak hauexek ditu: Chuquisacako departamendua iparraldean eta ipar-mendebaldean, Potosiko departamendua mendebaldean, Paraguaiko Boqueroneko departamendua ekialdean eta Argentinako Saltako probintzia.
37.623 km2-ko azalera dauka, eta 2005ean 391.226 biztanle zituen (10.4 biz./km2).

## Probintziak

* Aniceto Arce: 5.205 km2, 56.413 biztanle.
* Burdet O'Connor (Entre Ríos hiriburua): 5.309 km2, 20.148 biz.
* Cercado (Tarija): 2.078 km2, 178.926 biz.
* Eustaquio Méndez: 4.861 km2, 33.081 biz.
* Gran Chaco (Yacuíba): 17.428 km2, 143.549 biz.
* José María Avilés: 2.742 km2, 18.159 biz.

## Historia

* 1831ko irailaren 24an sortu zuten departamendua.

## Kanpo estekak

* Datuak: Q233933
* Multimedia: Tarija Department / Q233933
# Tarik Chaoufi

Tarik Chaoufi (arabieraz: طارق شاوفي‎; Azru, 1986ko otsailaren 26a), marokoar txirrindulari ohia da. 2013ean Euskaltel Euskadik fitxatu zuen, UCIk egin zuen puntaketa sistemaren aldaketaren ondorioz. Lehenengo mailan izateko asmoz, Tarik fitxatu zuten Afrikako txirrindulari onena izan zelako aurreko urtean. Hala ere, denboraldi erdian taldetik kanporatu zuten adaptazio arazoengatik.

## Taldeak

* Euskaltel Euskadi (2013).

## Palmaresa
### 2009

* Egiptoko Tourreko etapa bat.

### 2010

* Les Challenges Marche Verte (Al Massira).
* Ruandako Tourreko etapa bat.
* Maliko Tourreko etapa bat.

### 2012

* Tropicale Amisa Bongoko etapa bat.
* Marokoko Tourreko etapa bat.
* Trophee Princier.
* Les Challenges Phosphatiers (Khouribga).
* Les Challenges Marche Verte (Sakia El Hamra).
* Marokoko Txapelketa.
* UCI Africa Tour.

### 2014

* Trophee de la Maison Royale.

## Kanpo estekak

* Datuak: Q434851
# Tarik Elyounoussi

Tarik Elyounoussi (1988ko otsailaren 23a - ) Norvegiako futbolaria da.
Hainbat futbol taldetan jokatu du, esaterako Fredrikstad FK, SC Heerenveen, Rosenborg BK, TSG 1899 Hoffenheim eta AIK Fotboll.

## Kanpo estekak

* (Japonieraz) J.League Data Site
* Datuak: Q609141
* Multimedia: Tarik Elyounoussi / Q609141
# Tarim

Tarim izan daiteke:
* Tarim, Yemengo hiria
* Tarimgo barrutia, Yemen
* Tarim ibaia, Txina
* Tarim arroa, Txina